1. ΝΟΜΟΣ 1461 της 16/19 Ιουν. 1918 Περί εκκλησιαστικής διοικήσεως των εν Αμερική Ελλήνων ορθοδόξων. Άρθρ.1.-Προς εκκλησιαστικήν διακυβέρνησιν των εν Αμερική Ελλήνων ορθοδόξων Χριστιανών ιδρύεται, αποφάσει της Ιεράς Συνόδου της εν Ελλάδι Αυτοκεφάλου Εκκλησίας, Αρχιεπισκοπή Αμερικής, του Αρχιεπισκόπου αυτής φέροντος τον τίτλον του Αρχιεπισκόπου Αμερικής, θεωρείται δε ως μια των Επισκοπών της Αυτοκεφάλου Εκκλησίας της Ελλάδος. Άρθρ.2.-Ο Αρχιεπίσκοπος Αμερικής διορίζεται και αποκαθίσταται καθ’ ον τρόπον και οι λοιποί επίσκοποι της Αυτοκεφάλου Εκκλησίας, αναγνωρίζει την Ιεράν Σύνοδον ως ανωτέραν αυτού αρχήν, μνημονεύων αυτής επ’ εκκλησίαις, ισχύουσι δε και δια τον εν λόγω Αρχιεπίσκοπον πάσαι αι διατάξεις των Σ΄ και ΣΑ΄ Νόμων. Άρθρ.3.-Εις την πνευματικήν δικαιοδοσίαν του Αρχιεπισκόπου Αμερικής υπάγονται πάντες οι εν τη Αμερική, Βορείω και Νοτίω, εγκατεστημένοι ή παρεπιδημούντες Έλληνες ορθόδοξοι, αυτόν αναγνωρίζοντες ως πνευματικόν και εκκλησιαστικόν αυτών αρχηγόν εις πάσας αυτών τας εκκλησιαστικάς σχέσεις και επικοινωνούντες δι’ αυτού προς την Ιεράν Σύνοδον της Εκκλησίας της Ελλάδος. Άρθρ.4.-Παρά τω Αρχιεπισκόπω Αμερικής υπηρετούσιν είς αξιωματούχος κληρικός (αρχιμανδρίτης, πρωτοσύγγελος, οικονόμος) και εις διάκονος ως γραμματεύς του Αρχιεπισκόπου, πτυχιούχοι της Θεολογικής Σχολής, εις διερμηνεύς και εις κλητήρ, αποτελούντες πάντες το γραφείον της Αρχιεπισκοπής. Εις το προσωπικόν τούτο δύναται να προστεθή εις βοηθός επίσκοπος και δεύτερος διάκονος, πτυχιούχος της Θεολογικής Σχολής, ως β΄ γραμματεύς. Άρθρ.5.-Η μηνιαία αντιμισθία του προσωπικού της αρχιεπισκοπής, καταβαλλομένη εκ του γενικού εκκλησιαστικού ταμείου, ορίζεται ως ακολούθως: Αρχιεπισκόπου δολλάρια 700. Βοηθού επισκόπου δολ. 400. Αξιωματικού κληρικού δολ. 250. Διακόνων ανά δολ. 200. Διερμηνέως δολ. 200. Κλητήρος δολ. 50. Το απαιτούμενον ποσόν δι’ οδοιπορικά έξοδα, εγκατάστασιν του προσωπικού της Αρχιεπισκοπής, και ετήσιον ενοίκιον του οικήματος αυτής, κανονισθήσεται, δια Β.Δ/τος. Η ανωτέρω δαπάνη καταβάλλεται εκ του Γενικού Εκκλησιαστικού Ταμείου, μέχρις ου προκύψωσιν επαρκείς πόροι του κατά το άρθρ. 7 ιδρυομένου εν Αμερική εκκλησιαστικού Ταμείου. Άρθρ.6.-Υπό την προεδρίαν του Αρχιεπισκόπου Αμερικής συνιστάται Εκλησιαστικόν Συμβούλιον εξ έξ μελών, ων τέσσαρα κληρικά και δύο λαϊκά. Τα της εκλογής, δικαιοδοσίας και οργανισμού του συμβουλίου καθορισθήσονται δια Β.Δ/τος μετά πρότασιν της Ιεράς Συνόδου της Εκκλησίας της Ελλάδος. Άρθρ.7.-Παρά τη Αρχιεπισκοπή Αμερικής ιδρύεται προς εξυπηρέτησιν των εκκλησιαστικών αναγκών της εν Αμερική ελληνικής ορθοδόξου Εκκλησίας Εκκλησιαστικόν Ταμείον, διοικούμενον υπό του κατά το ανωτέρω άρθρον συνιστωμένου Εκκλησιαστικού Συμβουλίου. Οι πόροι του Ταμείου τούτου, ως και η οργάνωσις καθόλου και διοίκησις αυτού, κανονισθήσονται      δια    Β.Δ/των     εκδιδομένων     μετά Σελ. 417 165-91 Εκκλησία Αμερικής 33.Μ.α.1 352 γνώμην του Αρχιεπισκόπου Αμερικής και γνωμοδότησιν της Ιεράς Συνόδου. Καθ’ όμοιον τρόπον θέλουσι καθορισθή τα τυχηρά του τε προσωπικού της Αρχιεπισκοπής ως και των κατά τόπους εφημερίων, περιερχόμενα εν όλω ή εν μέρει εις το ως άνω ταμείον, συμφώνως προς τον εκδοθησόμενον κανονισμόν. Άρθρ.8.-Η ισχύς του παρόντος Νόμου άρχεται από της δημοσιεύσεως αυτού, αι δε λεπτομέρειαι αυτού κανονισθήσονται μετά πρότασιν της Ιεράς Συνόδου δια Β.Δ/τος. 